Babelscape/SREDFM huggingface dataset:
Scar Symmetry

Οι Scar Symmetry είναι melodic death metal συγκρότημα. Και τα 5 μέλη του συγκροτήματος προέρχονται από τη Σουηδία,έχοντας προϋπηρετήσει σε μικρότερα συγκροτήματα. Το μουσικό τους στυλ υπάγεται στο χώρο του metal, και ειδικότερα σε αυτόν του melodic death metal, δηλαδή στο μέταλ με brutal (κτηνώδη) φωνητικά και αρκετές δόσεις μελωδίας. Ο τραγουδιστής Christian Älvestam δηλώνει οπαδός των Iron Maiden, Symphony X και συγκροτημάτων όλων των ειδών μουσικής. Εκτός από τον Christian Älvestam,η μπάντα αποτελείται επίσης από τους:Jonas Kjellgren (κιθάρα), Kenneth Seil (μπάσσο), Henrik Ohlsson (ντράμς), Per Nilsson (κιθάρα). Συγκροτήματα με παρεμφερή ήχο είναι οι Soilwork, Sepultura και αρκετά άλλα συγκροτήματα του death metal χώρου.

Η πρώτη δισκογραφική τους δουλειά κυκλοφόρησε το 2005 με το όνομα Symmetric in design, το οποίο αποτελείτο από 12 κομμάτια, και άλμπουμ κυκλοφόρησε σε ειδική έκδοση στην Ιαπωνία. Το δεύτερο CD κυκλοφόρησε μέσα στο 2006, φέρει την ονομασία Pitch\Black\Progress και αποτελείται από 13 τραγούδια (με τα 2 τελευταία να είναι bonus tracks), από 11 το κανονικό άλμπουμ. Ακολούθησε το αλμπουμ Holographic Universe δύο έτη αργότερα. Με το πέρασμα λίγων μηνών, ανακοινώθηκε η αποχώρηση του Christian Älvestam και η αντικατάστασή του από δύο νέα μέλη, τους Roberth Karlsson και Lars Palmqvist, στα φωνητικά. Με την καινούρια αυτή σύνθεση το συγκρότημα κυκλοφόρησε το 2009 το άλμπουμ Dark Matter Dimensions.

Οι Scar symmetry κυκλοφορούν τα άλμπουμ τους κάτω από τη γερμανική δισκογραφική εταιρεία Nuclear Blast.
Σύνδεσμος Αξιωματικών Νέων

Ο Σύνδεσμος Αξιωματικών Νέων γνωστότερη ως Σ.Α.Ν. ήταν μια ελληνική παραστρατιωτική μυστική οργάνωση που δημιουργήθηκε κατά τη διάρκεια του Β' Παγκοσμίου Πολέμου στη Μέση Ανατολή παράλληλα με την Ε.Ν.Α.. Η οργάνωση όμως αυτή ήταν πολύ μικρότερη χωρίς ιδιαίτερη δραστηριότητα παραμένουσα περισσότερο θεατής επί των εξελίξεων των ανταρσιών που συνέβησαν στις αρχές του 1943 και στη συνέχεια συγχωνεύθηκε στη νεότερη και μεγαλύτερη οργάνωση Ι.Δ.Ε.Α..

Αρχηγός της μυστικής αυτής οργάνωσης φερόταν ο ταγματάρχης Σόλωνας Γκίκας.

Κατηγορία:Μυστικές οργανώσεις
Κατηγορία:Εθνική Αντίσταση
Στρατόπεδο συγκέντρωσης Νταχάου

Το Στρατόπεδο συγκέντρωσης Νταχάου (γερμ. "Konzentrationslager Dachau") ήταν στρατόπεδο συγκέντρωσης της Ναζιστικής Γερμανίας που δημιούργησε η Γκεστάπο, μετά την άνοδο στην εξουσία του Αδόλφου Χίτλερ, το 1933. Το στρατόπεδο κατασκευάστηκε στην πόλη Νταχάου που βρίσκεται κοντά στο Μόναχο. Στο στρατόπεδο αυτό οι Ναζιστές συγκέντρωναν και βασάνιζαν, αρχικά τους αντιστασιακούς Γερμανούς και αργότερα αιχμαλώτους κάθε ηλικίας, κυρίως Εβραίους και διάφορες άλλες πληθυσμιακές ομάδες ή μειονότητες από τις χώρες που καταλάμβαναν. Ανάμεσα σ' εκείνους που πέρασαν από το φριχτό αυτό στρατόπεδο ή βρήκαν το θάνατο εκεί, συγκαταλέγονται και πολλοί Έλληνες αγωνιστές, όπως ο τότε γενικός γραμματέας του ΚΚΕ Νίκος Ζαχαριάδης. Το Νταχάου λειτούργησε μέχρι τη συντριβή της Ναζιστικής Γερμανίας το 1945.
Σημαία του Εσουατίνι

thumb|Σημαία του Εσουατίνι. Λόγος σημαίας: 2:3
Η σημαία του Εσουατίνι καθιερώθηκε στις 6 Οκτωβρίου του 1968.

Το κόκκινο συμβολίζει τις μάχες του παρελθόντος, το γαλάζιο αποτελεί σύμβολο ειρήνης και σταθερότητας, ενώ το κίτρινο αφορά το φυσικό πλούτο της χώρας. Το κύριο στοιχείο της σημαίας είναι ένας θυρεός και δύο πολεμικά δόρατα, που συμβολίζουν την προστασία από τους εχθρούς του κράτους. Το χρώμα του υποδηλώνει ότι οι λευκοί και οι μαύροι συνυπάρχουν ειρηνικά στο Εσουατίνι.
Macchi C.200

250px|thumb|Πρωτότυπο του C.200

Το Macchi C.200 Saetta (ο κεραυνός του Δία) υπήρξε ένα καταδιωκτικό του Β΄ Παγκοσμίου Πολέμου, που κατασκευάστηκε στην Ιταλία, από την Aeronautica Macchi και χρησιμοποιήθηκε με πολλούς τρόπους και σε διάφορα θέατρα του πολέμου από την Ιταλική Βασιλική Αεροπορία (Regia Aeronautica).
Ιβάν Γκασπάροβιτς

Ο Ιβάν Γκασπάροβιτς ("Ivan Gašparovič", 1941-) είναι πολιτικός από τη Σλοβακία, πρόεδρος της χώρας από το 2004 ως το 2014. Έγινε ο πρώτος πρόεδρος στη χώρα που κατάφερε να επανεκλεγεί στο ύπατο αξίωμα, το 2009.
Μαρσέλο Μάτος

Ο Μαρσέλο Μεντόνσα Ντε Μάτος ("Marcelo Mendonça de Mattos") ή απλά Μαρσέλο Μάτος (γενν. στις 10 Φεβρουαρίου 1984, Ιντιαπορά, Σάο Πάολο, Βραζιλία) είναι βραζιλιάνος ποδοσφαιριστής. Αγωνίζεται ως αμυντικός μέσος στην Μποταφόγκο και έχει ύψος 1,80 μ.
Έκτορ Γκονσάλες

Ο Έκτορ Γκονσάλες ("Héctor Augusto González Guzmán", 4 Νοεμβρίου 1977) είναι ποδοσφαιριστής, γεννημένος στη Βενεζουέλα. Αγωνίστηκε στην Deportivo Cuenca και είναι γνωστός για το δυνατό του σουτ. Το 2006, έπαιξε στην LDU Quito, που είναι αθλητικός ομάδα του Ισημερινού. Η Liga Deportiva Universitaria αποφάσισε να μην ανανεώσει το συμβόλαιό του. Ο Έκτορ Γκονσάλες αγωνίζεται σήμερα στην ΑΕΚ στην Κύπρο. Το παρατσούκλι του είναι "el turbo".
Ολυμπία Δαμάσκου

Η Ολυμπία Δαμάσκου (Ταταύλα Κωνσταντινούπολης 1878-Αθήνα 1951) ήταν Ελληνίδα ηθοποιός, το γένος Αλέξη Φωκαέα, σύζυγος του επίσης ηθοποιού Ευάγγελου Δαμάσκου.
Απόλυτη μοναρχία

<br>
Απόλυτη μοναρχία είναι το πολίτευμα στο οποίο ο μονάρχης είναι φορέας της εκτελεστικής και νομοθετικής εξουσίας στο κράτος, χωρίς να περιορίζεται από κάποιο σύνταγμα. Παραδείγματα απολύτων μοναρχιών είναι τα διάφορα βασίλεια, σουλτανάτα, εμιράτα, πριγκιπάτα, όπου ο μονάρχης ασκεί απόλυτη εκτελεστική και νομοθετική εξουσία ελέω Θεού.

Τέτοιες μοναρχίες σήμερα είναι:
* η Σαουδική Αραβία
* το Μπρουνέι
* το Ομάν
* το Κατάρ
* τα Ηνωμένα Αραβικά Εμιράτα (Πρόεδρος)
* το Εσουατίνι

Απόλυτη μοναρχία είχε και η Ελλάδα από τις 25 Ιανουαρίου 1833 που ήρθε ο Όθων μέχρι την Επανάσταση της 3ης Σεπτεμβρίου 1843, η οποία κατέληξε στην παραχώρηση συντάγματος από τον Όθωνα και στη μετάβαση του κράτους στη συνταγματική μοναρχία.
Αλόπη

Στην ελληνική μυθολογία η Αλόπη ήταν κόρη του βασιλιά της Ελευσίνας Κερκύονα. Η Αλόπη από παράνομο δεσμό της με τον θεό Ποσειδώνα γέννησε τον Ιπποθόωντα (Παυσ. Α, 5,2), τον επώνυμο ήρωα της Ιπποθοωντίδας φυλής της Αττικής. Ο πατέρας της, εξοργισμένος από το γεγονός, τη σκότωσε τοξεύοντάς τη και άφησε το παιδί της έκθετο στο δάσος. Τότε ο Ποσειδώνας μεταμόρφωσε την αγαπημένη του Αλόπη σε κρήνη στην Ελευσίνα, "«ήτις Φιλότης εκαλείτο»" (λεξικό του Ησύχιου στο λήμμα «Αλόπη»).

Σύμφωνα πάλι με τον Παυσανία (Α, 39,3), το μνήμα της Αλόπης βρισκόταν στην οδό που οδηγούσε από την Ελευσίνα προς τα Μέγαρα.

Από τον μύθο της Αλόπης εμπνεύσθηκε ο Αθηναίος δραματουργός Χοιρίλος ομώνυμο δράμα, όπως και ο Ευριπίδης, του οποίου όμως η ομώνυμη τραγωδία δεν διασώθηκε.
Παύλος Κούπερ

Ο Παύλος Κούπερ ή Παύλος Κούπερς ή Πάουλ Κούιπερς (Paul Herman Felix Kuypers, 4 Σεπτεμβρίου 1939 - 9 Σεπτεμβρίου 1971) ήταν Ολλανδός γεωπόνος, πρωτοπόρος των θερμοκηπίων στην Ελλάδα. Ήταν ευρύτερα γνωστός στην Ιεράπετρα της Κρήτης ως ο "Ολλανδός".
Κώστας Βάλσαμος

Ο Κώστας Βάλσαμος (1934 - 18 Ιουλίου 2007) ήταν Έλληνας υδατοσφαιριστής.
Ψυχώ

Το Ψυχώ (πρωτότυπος τίτλος: "Psycho") είναι κλασική ταινίας τρόμου μυστηρίου σκηνοθετημένη από τον Άλφρεντ Χίτσκοκ, σε σενάριο του Τζόσεφ Στέφανο. Βασισμένη στο ομώνυμο μυθιστόρημα του Ρόμπερτ Μπλοχ, η υπόθεση της ταινίας εξελίσσεται γύρω από τους φόνους που διαπράττονται σε ένα απομονωμένο μοτέλ από έναν ψυχωτικό δολοφόνο. Η ταινία γνώρισε μεγάλη επιτυχία μόλις κυκλοφόρησε, και θεωρείται μέχρι σήμερα μια από τις κορυφαίες στο είδος της. Έχουν γυριστεί πολλές συνέχειες, καθώς και ένα ριμέικ. Το 1992 η ταινία η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών., ενώ το 1998 έλαβε την 18η θέση ως μιά από τις καλύτερες ταινίες όλων των εποχών από το Αμερικανικό Ινστιτούτο Κινηματογράφου.
Πριγκίπισσα Ειρήνη της Ελλάδας

Η Πριγκίπισσα Ειρήνη της Ελλάδας και Δανίας (γεν. 11 Μαΐου 1942) είναι η δευτερότοκη κόρη και τριτότοκο τέκνο του Βασιλέως Παύλου και της Βασίλισσας Φρειδερίκης των Ελλήνων.
Όρος Κένυα

Το Όρος Κένυα βρίσκεται στην κεντρική [[Κένυα]], βορειοανατολικά του [[Νυέρι]].

thumb|300px|Η ανατολή του ήλιου πάνω από το όρος Κένυα.

Το Όρος Κένυα είναι το δεύτερο ψηλότερο βουνό της Αφρικής (μετά το Κιλιμάντζαρο). Όπως και το Κιλιμάντζαρο, έτσι και το Όρος Κένυα είναι σβησμένο ηφαίστειο. Οι υψηλότερες κορυφές του Κένυα είναι οι Batian (5.199 μέτρα πάνω από την επιφάνεια της θάλασσας), Nelion (5.188 μέτρα) και Lenana (4.985 μέτρα). Το Όρος Κένυα υψώνεται στο κέντρο της ομώνυμης χώρας, μόλις νότια του ισημερινού της Γης (γεωγραφικές συντεταγμένες 0° 9΄ νότιο πλάτος και 37° 18΄ ανατολικό μήκος), περίπου 150 χιλιόμετρα Β-ΒΑ της πρωτεύουσας Ναϊρόμπι.

Η περιοχή γύρω από το βουνό σε έκταση 620 τ.χλμ. προστατεύεται στο Εθνικό Πάρκο του Όρους Κένυα, που το 1997 ανακηρύχθηκε Μνημείο Παγκόσμιας Κληρονομιάς από την UNESCO.
Σημαία του Λίχτενσταϊν

thumb|250px|right|Σημαία του Λίχτενσταϊν. Λόγος σημαίας: 3:5
Η σημαία του Λίχτενσταϊν αποτελείται από δύο ισομεγέθεις οριζόντιες λωρίδες, χρώματος μπλε (στην κορυφή) και κόκκινου, με ένα χρυσό δουκικό στέμμα στην πλευρά που κυματίζει η σημαία και βρίσκεται στη μπλε λωρίδα. 

thumb|right|Κρατική σημαία. Αναλογίες: 3:5
Η προέλευση των χρωμάτων πιθανότατα ανάγεται στο 18ο αιώνα, από τον Βασιλικό Οίκο του Πριγκιπάτου. Το 1937 προστέθηκε στη σημαία και το στέμμα, καθώς ανακαλύφθηκε από την ομάδα του Λιχτενστάιν στους Ολυμπιακούς Αγώνες του 1936 ότι η σημαία χωρίς το στέμμα θα ήταν ολοίδια με τη σημαία της Αϊτής. Το σχέδιο του στέμματος τροποποιήθηκε ελαφρώς το 1982.
Εθνόσημο του Λίχτενσταϊν

right|thumb|130px|Εθνόσημο του Λίχτενσταϊν
Το εθνόσημο του Λίχτενσταϊν αποτελεί και το κυρίαρχο έμβλημα του Πριγκιπάτου. Για το συμφέρον του κράτους επιτρέπεται η χρήση του και από ιδιώτες. Το έμβλημα δείχνει τις πολλές και διαφορετικές περιοχές της Ευρώπης, με τις οποίες το Λίχτενσταϊν σχετίστηκε, είτε με κατάκτηση είτε μέσω γάμων.

Στο πρώτο τεταρτημόριο βρίσκεται η Σιλεσία και στο δεύτερο τα όπλα του οίκου των Κουενρίνγκ. Στο τρίτο τέταρτο υπάρχει το Δουκάτο του Τροπάου και στο τέταρτο βρίσκονται τα όπλα του Οίκου των Σίρκσενα, από την Ανατολική Φριζία, που εκπροσωπούσαν την κομητεία του Ρίτμπεργκ. Στη βάση βρίσκεται το έμβλημα του Δουκάτου του Γιάγκερντορφ.

Ο μικρός χρυσοκόκκινος θυρεός του Πριγκιπικού Οίκου φαίνεται στη μέση ενός μεγαλύτερου θυρεού. Το πριγκιπικό καπέλο στέφει ένα μοβ ραβδί με γραμμές μιας ερμίνας πίσω από το μεγάλο εθνόσημο.

Ωστόσο, όταν το οικόσημο χρησιμοποιείται ως μικρό εθνόσημο, το καπέλο βρίσκεται απευθείας στην κορυφή του θυρεού.
Πριγκίπισσα Αλεξία της Ελλάδας και της Δανίας

Η Πριγκίπισσα Αλεξία της Ελλάδας και της Δανίας ( 10 Ιουλίου 1965 - ) είναι η μεγαλύτερη κόρη του τέως Βασιλέως των Ελλήνων Κωνσταντίνου και της συζύγου του Άννας–Μαρίας. Το διάστημα μεταξύ 10 Ιουλίου 1965 και 20 Μαΐου 1967, οπότε γεννήθηκε ο αδελφός της Παύλος, υπήρξε η "Διάδοχος" του ελληνικού θρόνου.
Ναθάνιελ Βαένα

O Σερ Ναθάνιελ Βαένα ("Sir Nathaniel Rahumaea Waena") ήταν Γενικός Κυβερνήτης των Νήσων του Σολομώντα από τις 7 Ιουλίου 2004 ως τις τις 7 Ιουλίου του 2009.
Τέμπα Ντλαμίνι

Ο Αμπσαλόμ Τέμπα Ντλαμίνι ("Absalom Themba Dlamini", 1η Δεκεμβρίου 1950 - ) είναι πολιτικός από το Εσουατίνι, που χρημάτισε πρωθυπουργός της χώρας από το 2003 έως το 2008.

Συγγενής του βασιλιά, ο Ντλαμίνι γεννήθηκε το 1950. Έγινε πρωθυπουργός στις 26 Νοεμβρίου του 2003. To 2008 αποχώρησε από την πρωθυπουργίακαι διορίστηκε νέος πρωθυπουργός ο Μπαρνάμπας Σιμπουσίζο Ντλαμίνι.
Γιάνεζ Γιάνσα

-->
Ο Γιάνεζ Γιάνσα ("Janez Janša", 1958-) είναι Σλοβένος πολιτικός, πρωθυπουργός από τις 13 Μαρτίου 2020. Υπηρέτησε ξανά στην πρωθυπουργία από το 2004 ως το 2008 και από τον Φεβρουάριο του 2012 ως τις 20 Μαρτίου 2013.
Βροντού

Η Βροντού είναι ημιορεινή κωμόπολη του νομού Πιερίας, σε υψόμετρο 120 μέτρων, που έχει 2.000 περίπου κατοίκους (απογραφή 2011). Υπάγεται διοικητικά στο Δήμο Δίου Ολύμπου και ευρίσκεται νοτιοδυτικά της Κατερίνης. Απέχει από την Κατερίνη 16 χιλιόμετρα. Είναι κτισμένη κοντά στο ρέμα της Αγίας Τριάδας και έλαβε την ονομασία της από τη δυνατή βοή του νερού, που έρεε ορμητικά από τον Όλυμπο.

Σε μικρή απόσταση από το σύγχρονο χωριό και σε υψόμετρο 400 μ. βρίσκεται η "Παλιά Βροντού", από την οποία σώζεται σε καλή κατάσταση μόνο ο διατηρητέος ναός του Αγίου Νικολάου.

Η Βροντού είναι η είσοδος του Ολύμπου από τη βόρεια πλευρά του μυθικού βουνού. Πολλοί ορειβάτες με αφετηρία τη Βροντού προσεγγίζουν τις πανέμορφες κορυφές του Ολύμπου. Πριν την είσοδο στον Όλυμπο, στην τοποθεσία Άγιοι Απόστολοι, υπάρχει το Κέντρο Ενημέρωσης του Εθνικού Δρυμού Ολύμπου και οι εγκαταστάσεις του Ορειβατικού Συλλόγου Βροντούς, για χρήσιμες πληροφορίες. Στα 1100μ. υψόμετρο λειτουργεί το ορειβατικό καταφύγιο "Κρεβάτια" (προσέγγιση μονοπάτι 1,5 ώρα, αυτοκίνητο μισή ώρα) με δυνατότητα διανυκτέρευσης και φαγητού. Κρατήσεις και πληροφορίες στο τηλεφωνικό κέντρο του δήμου Δίου Ολύμπου.

Τρία μεγάλα ρέματα, με εντυπωσιακούς καταράκτες, της Αγίας Τριάδας, της Αγίας Κόρης και του Αράπη, τροφοδοτούν με άφθονα και γάργαρα νερά τους ταμιευτήρες ύδρευσης και άρδευσης της Βροντούς και των άλλων πέντε χωριών της Δημοτικής Ενότητας Δίου, ακόμα και της Κατερίνης.
Συνειδητό όνειρο

thumb|Πτήση σε συνειδητό όνειρο
Συνειδητό όνειρο (διαυγές όνειρο) είναι κάθε όνειρο κατά το οποίο το άτομο έχει συνείδηση ότι ονειρεύεται ενώ το όνειρο είναι σε πλήρη εξέλιξη. Κατά τη διάρκεια του συνειδητού ονείρου, είναι δυνατό να ασκήσει κανείς έλεγχο πάνω στο ονειρικό περιβάλλον και να κάνει πράγματα που αλλιώς θα ήταν αδύνατο να κάνει στη φυσική πραγματικότητα. 

Ένα συνειδητό όνειρο μπορεί να αρχίσει με έναν από τους εξής δύο τρόπους. 
Ένα συνειδητό όνειρο από όνειρο (DILD - dream-initiated lucid dream) αρχίζει ως κανονικό όνειρο και το άτομο σε κάποια στιγμή λογικά καταλήγει στο συμπέρασμα ότι ονειρεύεται - χωρίς αυτό να τον αφυπνίσει. 
Ένα συνειδητό όνειρο από εγρήγορση (WILD - wake initiated lucid dream) επιτυγχάνεται όταν το άτομο από την πλήρη εγρήγορση μεταβαίνει σε όνειρο χωρίς διακοπή στην συνείδηση.

Το συνειδητό όνειρο έχει μελετηθεί επιστημονικά και η δυνατότητα επίτευξης του θεωρείται πλέον τεκμηριωμένη. 

Ερευνητές όπως ο Allan Hobson με τη νευροφυσιολογική προσέγγιση του στο όνειρο έχει βοηθήσει να γίνει το συνειδητό όνειρο, λιγότερο θεωρητικό και ατεκμηρίωτο.
Μελιτιανό σχίσμα

Το Μελιτιανό σχίσμα ή Μελιτιανισμός αποτελούσε ένα αποσχιστικό ρεύμα σε τοπική εκκλησία της Αιγύπτου στις αρχές του 4ου αιώνα, το οποίο συνέβη με αφορμή του ζήτημα των Πεπτωκότων. Προεξάρχων της απόσχισης αυτής ήταν ο Μελέτιος (ή Μελίτιος), ένας δραστήριος επίσκοπος της εκκλησίας της Λυκόπολης της Αιγύπτου με αρχηγικές τάσεις, ο οποίος και εκδιώχθηκε από τον επίσκοπο Πέτρο Α΄ Αλεξανδρείας.
Πάπας Μάρκελλος Α΄

Ο Πάπας Μάρκελλος Α΄ ("Papa Marcello I", 255 – 16 Ιανουαρίου 309) διετέλεσε επίσκοπος Ρώμης για ένα μόλις έτος, από το 308 μέχρι 309. Εξορίστηκε κατά διαταγή του Αυτοκράτορα Μαξεντίου.

Έχει ανακηρυχθεί άγιος και τιμάται από τους Καθολικούς στις 16 Ιανουαρίου.



Κατηγορία:Πάπες
Κατηγορία:Πάπες 4ου αιώνα
Μουχάμαντ Νατζί αλ Οταρί

Ο Μουχάμαντ Νατζί αλ Οταρί (1944) είναι Σύρος πολιτικός, πρωθυπουργός από το 2003 έως το 2011..

Γεννήθηκε στο Αλέπο το 1944 και είναι μέλος του Κόμματος Μπάαθ. Σπούδασε Αρχιτεκτονική και απέκτησε Δίπλωμα Πολεοδομίας, στην Ολλανδία. Διετέλεσε Κυβερνήτης της Χομς. Το Μάρτιο του 2003 εξελέγη πρόεδρος της Βουλής. Διορίστηκε Πρωθυπουργός στις 10 Σεπτεμβρίου 2003. Στις 29 Μαρτίου 2011, σύσσωμο το υπουργικό συμβούλιο παραιτήθηκε. Ο αλ Οταρί παρέμεινε πρωθυπουργός υπηρεσιακά.Στις 3 Απριλίου 2011, νέος πρωθυπουργός διορίστηκε ο Αντέλ Σαφάρ.
Ιστορίες από τη Γαιοθάλασσα

Το Ιστορίες από τη Γαιοθάλασσα (ιαπωνικά: ゲド戦記, "Gedo Senki", αγγλικά: "Tales from Earthsea", σε ελεύθερη απόδοση: "Τα Χρονικά του Πολέμου του Γκεντ") είναι ταινία anime ιαπωνικής παραγωγής του 2006. Την παραγωγή έκανε το Studio Ghibli ενώ τη σκηνοθεσία υπογράφει ο Γκόρο Μιγιαζάκι, γιος του σκηνοθέτη anime, Χαγιάο Μιγιαζάκι. Η ταινία είναι βασισμένη σε ένα συνδυασμό από ιστορίες και χαρακτήρες που εμφανίστηκαν στο τρίτο ("The Farthest Shore") και το τέταρτο ("Tehanu") βιβλίο του κύκλου "Earthsea" της συγγραφέως Ούρσουλα Κ. Λε Γκιν.
Πάπας Μάρκελλος Β΄

Ο Πάπας Μάρκελλος Β΄ ("Papa Marcello II", 6 Μαΐου 1501 - 1 Μαΐου 1555) ήταν Πάπας της Καθολικής Εκκλησίας από τις 9 Απριλίου του 1555 έως το θάνατό του 22 ημέρες αργότερα, την 1η Μαΐου του 1555. Διαδέχθηκε τον Πάπα Ιούλιο Γ΄. Ήταν επίσης ο τελευταίος Πάπας που δεν άλλαξε το όνομά του κατά την ενθρόνισή του.
Bell 212

right|thumb|300px|Σχέδιο τριών όψεων του Bell 212
Bell 212 της [[Καναδάς|Καναδικής]] [[CHC Helicopter]]
Το Bell 212 Twin Huey (επίσης γνωστό ως Διπλό Δύο Δώδεκα) είναι ένα μέσο πολιτικό ελικόπτερο το οποίο πέταξε πρώτη φορά το 1968. Το Bell 212 έχει διαμόρφωση 15 θέσεων, με ένα πιλότο και 14 επιβάτες. Σε διαμόρφωση μεταφοράς φορτίου έχει εσωτερική χωρητικότητα 6.23 m³, ενώ μπορεί να μεταφέρει εξωτερικό φορτίο έως 2,268 κιλά. 

Αρχικά κατασκευαζόταν από την Bell Helicopter στο Φορτ Γουόρθ του Τέξας. Το 1988 η παραγωγή του μεταφέρθηκε στο Μιραμπέλ του Κεμπέκ, μαζί με την παραγωγή όλων των πολιτικών ελικοπτέρων της Bell, μετά την έναρξη της εκεί γραμμής παραγωγής το 1986
Δήμος Δίου

Ο Δήμος Δίου ήταν ένας από τους 13 συνολικά δήμους του νομού Πιερίας. Με την εφαρμογή του σχεδίου Καλλικράτης εντάχθηκε στον Δήμο Δίου - Ολύμπου.

Ο Δήμος πήρε την ονομασία του από το Δίον, αρχαιότατη πόλη, που ήταν αφιερωμένη στο θεό Δία. Έδρα του Δήμου ήταν η Κονταριώτισσα . Είχε έξι δημοτικά διαμερίσματα, με επτά οικισμούς. Στο Δημοτικό Διαμέρισμα του Δίου ανήκαν και ο οικισμός Πλατανάκια. To έμβλημα του Δήμου αποτελείται από την επιγραφή "Σεμνά Κλιτύς Ολύμπου".
Ο Δήμος συνόρευε με τους Δήμους Κατερίνης, Λιτοχώρου και Πέτρας. Συνδέεται απευθείας με την εθνική οδό και η απόστασή του είναι μόλις 15 χιλιόμετρα από την πόλη της Κατερίνης. Ο ορεινός όγκος του Ολύμπου καταλαμβάνει μεγάλο τμήμα της συνολικής έκτασης του Δήμου Δίου.
Γιάνεζ Ντρνόβσεκ

Ο Γιάνεζ Ντρνόβσεκ ("Janez Drnovšek", 17 Μαΐου 1950 - 23 Φεβρουαρίου 2008) ήταν Σλοβένος πολιτικός, πρόεδρος της Σλοβενίας από το 2003 έως το 2007.

Γεννήθηκε στις 17 Μαΐου 1950 στο Τσέλιε της τότε Γιουγκοσλαβίας. Σπούδασε Οικονομικά και ήταν αρχηγός στη Συλλογική Προεδρία της Γιουγκοσλαβίας την περίοδο 1989-1990. Την περίοδο 1992 - 2002, με ελάχιστη διακοπή το 2000, ήταν ο δεύτερος Πρωθυπουργός της ανεξάρτητης Σλοβενίας. Eξελέγη Πρόεδρος για την περίοδο 2003-2007.

Την περίοδο 1992 -2002 ήταν Πρόεδρος του Φιλελέυθερου Δημοκρατικού Κόμματος της Σλοβενίας (LDS). Ορκίστηκε επίσημα Πρόεδρος στις 22 Δεκεμβρίου 2002. Το 2006 ο ίδιος ξεκαθάρισε ότι δε θα διεκδικήσει άλλη προεδρική θητεία. Την ίδια χρονιά ίδρυσε και ανέλαβε πρώτος Πρόεδρος του κόμματος Κίνημα για Δικαιοσύνη και Ανάπτυξη. Τον διαδέχθηκε στο προεδρικό αξίωμα ο Ντανίλο Τιρκ.

thumb|left|180px|Ο Γιάνεζ Ντρνόβσεκ
Πέθανε στις 23 Φεβρουαρίου του 2008, από καρκίνο σε ηλικία 57 ετών.
Φημονόη

Η Φημονόη είναι πρόσωπο στην Ελληνική Μυθολογία. Αναφέρεται ως κόρη του θεού Απόλλωνα και πρώτη πυθία στο Μαντείο των Δελφών. Θεωρείται η πρώτη που εφηύρε τον εξάμετρο στίχο των χρησμών. Σ' αυτήν απέδιδαν την παλαίφατη ρήση που φερόταν αναγραμμένη στο χρηστήριο των Δελφών: "Γνώθι σαυτόν".
* Πολλοί την έχουν ταυτίσει με την Κυμαία Σίβυλλα.
Χαγιάο Μιγιαζάκι

Ο Χαγιάο Μιγιαζάκι (, "Miyazaki Hayao"), γεννημένος στις 5 Ιανουαρίου του 1941 στο Τόκιο της Ιαπωνίας, είναι ο διαπρεπής σκηνοθέτης πολλών γνωστών και δημοφιλών ταινιών κινουμένων σχεδίων (anime). Είναι επίσης ένας από τους ιδρυτές της εταιρείας παραγωγής και διανομής Studio Ghibli.

Ο Μιγιαζάκι αν και ξεκίνησε να παρουσιάζει δείγματα της δουλειάς του ήδη από τη δεκαετία του 1970, παρέμενε σχετικά άγνωστος στη δύση μέχρι το 1999 που η Miramax διένειμε στις Η.Π.Α και τον υπόλοιπο κόσμο την ταινία του "Πριγκίπισσα Μονονόκε". Εκείνη την εποχή οι ταινίες του Μιγιαζάκι ήταν ήδη εμπορικές και καλλιτεχνικές επιτυχίες στην πατρίδα του την Ιαπωνία αλλά και στην υπόλοιπη ανατολική Ασία. Το "Spirited Away" (2001) είναι η πιο επιτυχημένη εμπορικά ταινία όλων των εποχών στην Ιαπωνία, ενώ στην ίδια θέση είχε βρεθεί παλιότερα και η "Πριγκίπισσα Μονονόκε".

Οι ταινίες του Μιγιαζάκι συχνά περιστρέφονται γύρω από κοινά θέματα, όπως η σχέση των ανθρώπων με τη φύση και την τεχνολογία και η δυσκολία επικράτησης μιας ειρηνιστικής δεοντολογίας. Οι πρωταγωνίστριές του είναι συνήθως ανεξάρτητα και δυναμικά κορίτσια ή νεαρές γυναίκες, ενώ οι κακοί έχουν αμφισήμαντους χαρακτήρες και κάποια καλά στοιχεία.

Οι ταινίες του Μιγιαζάκι είναι σε γενικές γραμμές ιδιαιτέρως επιτυχημένες οικονομικά, κάτι που οδήγησε σε συγκρίσεις με τον διάσημο Αμερικανό σχεδιαστή Γουόλτ Ντίσνεϊ. Εντούτοις ο Μιγιαζάκι δεν βλέπει τον εαυτό τους σαν κάποιον που προσπαθεί να χτίσει έναν εμπορικό κολοσσό στον τομέα των κινουμένων σχεδίων, αλλά σαν ένα δημιουργό που είχε την τύχη να μπορεί να υλοποιήσει το όραμα του χωρίς περιορισμούς και με απόλυτο καλλιτεχνικό έλεγχο.
Σαχά

thumb|right|Σαχά (μέσα 19ου αιώνα)
Οι Σαχά ή Γιακούτοι ή Γιακούτιοι είναι ένας βόρειος τουρανικός λαός που ζει στην ανατολική Σιβηρία. Αποτελούν μία από τις 184 εθνικές ομάδες που κατοικούν στη Ρωσία και το συστατικό έθνος της Δημοκρατίας των Σαχά (Γιακουτίας). Σύμφωνα με την παρρωσική απογραφή πληθυσμού του 2002 ο συνολικός πληθυσμός τους ανέρχεται σε 443.852 μέλη, εκ των οποίων μόλις ένδεκα χιλιάδες ζουν εκτός Γιακουτίας.

Οι Σαχά ομιλούν τη σαχά (γιακουτική), η οποία ανήκει στις βόρειες τουρκικές γλώσσες. Οι περισσότεροι είναι Ορθόδοξοι Χριστιανοί, αλλά διατηρούν στην πίστη τους κάποιες σαμανιστικές πρακτικές των προγόνων τους.
Πάπας Φήλιξ Α΄

Ο Πάπας Φήλιξ Α΄ διαδέχθηκε το 269 στο παπικό θρόνο τον Πάπα Διονύσιο. Παρέμεινε Πάπας για πέντε χρόνια, μέχρι το τέλος του 274, οπότε τον διαδέχθηκε ο Πάπας Ευτυχιανός. Ο Πάπας Φήλιξ Α΄ έχει ανακηρυχθεί Άγιος και η μνήμη του εορτάζεται στις 30 Μαΐου.


Κατηγορία:Πάπες
Κατηγορία:Ιταλοί Πάπες
Κατηγορία:Πάπες 3ου αιώνα
Έντουαρντ Λογουάσα

Ο Έντουαρντ Λογουάσα ("Edward Ngoyayi Lowassa", 26 Αυγούστου 1953) ήταν ο πρωθυπουργός της Τανζανίας από το 2005 μέχρι το Φεβρουάριο του 2008, οπότε και εξωθήθηκε σε παραίτηση. Είναι ο πρώτος πρωθυπουργός της αφρικανικής χώρας στην ιστορία της που παραιτήθηκε εξαιτίας σκανδάλου πλαστογραφίας.
Πουμιπόν Αντουνιαντέτ

Ο Πουμιπόν Αντουνιαντέτ (ελληνικές πηγές τον αναγράφουν και ως Μπουμιμπόλ Αντουλγιαντέι ή Αντουλγιαντέζ, "พระบาทสมเด็จพระปรมินทรมหาภูมิพลอดุลยเดช", 5 Δεκεμβρίου 1927 - 13 Οκτωβρίου 2016) ήταν ο μακροβιότερος βασιλιάς της Ταϊλάνδης από το 1946 ως τον θάνατό του το 2016, ως Ράμα ο Ένατος. Το 2008 κατατάχθηκε στην πρώτη θέση στη λίστα με τους πλουσιότερους μονάρχες στον κόσμο, από το περιοδικό Φορμπς, με περιουσία 35 δισ. δολαρίων.

Γεννήθηκε στο Κέιμπριτζ της Μασαχουσέτης, στις ΗΠΑ, στις 5 Δεκεμβρίου 1927 και κατάγεται από τη δυναστεία των Σακρί. Ο επίσημος τίτλος του είναι «Ο Μέγας» (มหาราช, "Maharaja") και είναι επίσης γνωστός ως Ράμα Θ΄. Το όνομα του, Bhumibol Adulyadej, σημαίνει «Δύναμη της Γης, Ασύγκριτη Δύναμη». Είναι γιος του Μαχιντόλ Αντουνιαντέτ και της Σανγκουάλ. Παρέμεινε στο θρόνο από τις 9 Ιουνίου 1946 και μέχρι το θάνατό του, το 2016, είχε το ρεκόρ παραμονής στην εξουσία για οποιονδήποτε Αρχηγό Κράτους ή κυβερνήσεως στον κόσμο. 

Παντρεύτηκε τη Σιρικίτ και απέκτησε τέσσερα παιδιά:

* Πριγκίπισσα Ουμπόλ Ρατάνα
* Διάδοχος του θρόνου, Μάχα Βαγιραλονγκόρν
* Πριγκίπισσα Μάχα Σακρί Σιριντχόρν
* Πριγκίπισσα Τσουλαμπχόρν Βαλάιλακ
Süddeutsche Zeitung

Η Süddeutsche Zeitung ("SZ") είναι μία από τις σημαντικότερες καθημερινές εφημερίδες της Γερμανίας και ιδρύθηκε το 1945. Κυκλοφορεί καθημερινά στο Μόναχο (πλην της Κυριακής). Ενώ είναι μια από τις εφημερίδες με μεγάλο πολιτικό βάρος, τα τελευταία χρόνια έχει γίνει και σημαντική πολιτιστική εφημερίδα. Η "SZ" έχει κυκλοφορία πάνω από 440.000 φύλλα καθημερινά. Συγκρίνεται με την Frankfurter Allgemeine Zeitung.
Le Monde

Η εφημερίδα Le Monde («"Ο Κόσμος"») είναι μία από τις σημαντικότερες καθημερινές εφημερίδες της Γαλλίας. Ιδρύθηκε το 1944. Ανήκει κατά 53% στους εργαζομένους και το υπόλοιπο 47% ανήκει στην Danone, BNP Paribas και στον François Pinault. Η κυκλοφορία της το 2006 ήταν 350.000 φύλλα.

Θεωρείται η σημαντικότερη Γαλλόφωνη εφημερίδα έξω από τη Γαλλία. Για παράδειγμα, πωλείται σε όλα τα περίπτερα της Γερμανίας. Το 2004 παρουσίασε το μεγαλύτερο παθητικό στην ιστορία της.



Monde
Θεολόγος Νικολούδης

Ο Θεολόγος Νικολούδης του Ιωάννη (Λέρος, 1890 - Αθήνα, 1946) ήταν Έλληνας δημοσιογράφος και πολιτικός.
Αφροδίτη Λαουτάρη

Η Αφροδίτη Λαουτάρη (1893-1975) ήταν Ελληνίδα τραγουδίστρια και ηθοποιός του ελαφρού μουσικού θεάτρου.
Arte

Η έδρα του σταθμού βρίσκεται επί του ποταμού Ιλ στο [[Στρασβούργο]]
Το Arte είναι Γερμανογαλλικός τηλεοπτικός σταθμός με έδρα το Στρασβούργο. Ιδρύθηκε μετά από σύμβαση των δυο κρατών το 1992. Το πρόγραμμά του θεωρείται υψηλού επιπέδου και τα θέματά του είναι πολιτικά και πολιτιστικά. Στόχος του είναι η προβολή Ευρωπαϊκών παραγωγών σε κινηματογράφο, ντοκιμαντέρ και σχόλιο. Παρότι το ποσοστό αγοράς του καναλιού δεν είναι μεγάλο, έχει μεγάλη επιρροή στη δημόσια γνώμη στις δυο χώρες.

Εκπέμπει και σε άλλες ευρωπαϊκές χώρες, στα Γαλλικά και στα Γερμανικά. Οι εκπομπές πωλούνται και σε άλλα κανάλια.

Τα επιλεγμένα προγράμματα είναι διαθέσιμα με αγγλικούς, ισπανικούς και πολωνικούς υπότιτλους στο διαδίκτυο.
Μάριος Κωνσταντίνου

Ο Μάριος Κωνσταντίνου (γεννημένος στις 14 Ιουλίου 1967 στην Αμμόχωστο της Κύπρου) είναι προπονητής της Ένωσις Νέων Παραλιμνίου. Στο παρελθόν διετέλεσε και ποδοσφαιριστής του Πεζοπορικού της ΑΕΚ Λάρνακας υπό τις οδηγίες της πρώτης θητείας του Ανδρέα Μουσκάλλη. Επίσης αγωνίστηκε στην Ομόνοια Αραδίππου και στον Εθνικό Άχνας έχοντας μόλις μια συμμετοχή με την Εθνική Ανδρών Κύπρου.
Μηριόνης

Στην ελληνική μυθολογία ο Μηριόνης ήταν ήρωας από την Κρήτη, γιος του Μόλου, που έλαβε μέρος στον Τρωικό Πόλεμο. Στην "Ιλιάδα", ο Μηριόνης παρουσιάζεται για πρώτη φορά στη ραψωδία Β, ως φίλος του αρχηγού των Κρητών Ιδομενέα, ενώ στις ραψωδίες Ν και Ψ ο Όμηρος περιγράφει τα κατορθώματά του: Ο Μηριόνης σκότωσε πολλούς εχθρούς, ανάμεσα στους οποίους οι Φέρεκλος, Αδάμας, Αθάμαντας, Ακάμαντας, Αρπαλίωνας, ο Λαόγονος και ο Ιπποτίωνας. Ακόμα, τραυμάτισε τον Δηίφοβο και απέφυγε με ταχύτατες μετακινήσεις τα χτυπήματα του Αινεία ο οποίος τον αποκαλούσε σκωπτικά «ορχηστή», δηλαδή «χορευτή». Πήρε μέρος στη μάχη που έγινε γύρω από το σώμα του νεκρού Πατρόκλου και στους ταφικούς αγώνες προς τιμή του, όπου αγωνίσθηκε σε τρία αθλήματα και πρώτευσε στην τοξοβολία, καθώς η Κρήτη θεωρούταν πατρίδα δεινών τοξοτών στα ομηρικά χρόνια.

Η προσωπικότητα του Μηριόνη διαφαίνεται από τα αποδιδόμενα σε αυτόν επίθετα στην "Ιλιάδα": «ήρως», «δουρικλυτός», «δαΐφρων», «πεπνυμένος», ενώ για τη γενναιότητά του παρομοιάζεται με τον ίδιο τον θεό του πολέμου Άρη.<br> 
Μετά την άλωση της Τροίας, ο Μηριόνης με τον Ιδομενέα επέστρεψαν σώοι στην Κρήτη, όπου μετά τον θάνατό τους τιμήθηκαν από τους κατοίκους ως ήρωες. Στους πίνακες των βασιλέων της Κρήτης ο Μηριόνης φέρεται 17ος κατά σειρά.

Σύμφωνα με μια μεταγενέστερη παράδοση, ο Μηριόνης ταξίδεψε μετά και στη Σικελία, όπου τον υποδέχθηκαν οι εκεί Κρητικοί άποικοι στη Μινώα και στο Εγγύιον. Στο Εγγύιο αναφέρεται και λατρεία του ήρωα σε σωζόμενο ιερό όπου αποκαλύφθηκε κράνος με την επιγραφή «». Στον Μηριόνη αποδόθηκε και η ίδρυση της πόλεως Κρήσσα στην Παφλαγονία.
Κώστας Μαρτάκης

Ο Κώστας Μαρτάκης (Κορυδαλλός Αττικής, 25 Μαΐου 1984) είναι Έλληνας τραγουδιστής.

Γεννήθηκε στον Κορυδαλλό Αττικής και μεγάλωσε στο Παλαιό Φάληρο. Έγινε γνωστός στο ευρύτερο κοινό το 2006 με την συμμετοχή του στο μουσικό reality Dream Show. Το καλοκαίρι του 2006 κυκλοφόρησε το πρώτο δείγμα δισκογραφικής του δουλειάς του με τίτλο "Πάντα Μαζί" από την Sony Music Entertainment. Τον Ιούνιο του 2007 κυκλοφόρησε η πρώτη ολοκληρωμένη δισκογραφική δουλειά με τίτλο "Ανατροπή". Τον επόμενο χρόνο κυκλοφόρησε το "Φίλα με" προάγγελος του δίσκου "Πιο κοντά".

Το 2014 ο δίσκος "Αν κάπου κάποτε" έγινε πλατινένιος. Την επόμενη χρονιά συνεργάστηκε με τον Γιάννη Πλούταρχο και τον Παντελή Παντελίδη. Το 2016 κυκλοφόρησε ο δίσκος "Σύνορα" που έγινε χρυσός και πλατινένιος.
Stern

Το Stern ("Ο Αστήρ") είναι ένα εβδομαδιαίο περιοδικό που εκδίδεται στο Αμβούργο. Περιέχει τόσο διεθνείς ειδήσεις, όσο και από τη Γερμανία, καθώς και κοινωνικά νέα. Ιδρύθηκε το 1948 στο Ανόβερο, από τον "Henri Nannen". Έχει σχετικά αριστερή στάση και στις γερμανικές εκλογές του 2013 ήταν ανάμεσα στους υποστηρικτές του SPD.

Εκδίδεται κάθε Πέμπτη και το 2006 τυπωνόταν σε 1 εκατομμύριο αντίτυπα την εβδομάδα.
Studio Ghibli

Το Studio Ghibli, Inc. (ιαπωνικά: 株式会社スタジオジブリ, Kabushiki-gaisha Sutajio Jiburi) είναι ιαπωνική εταιρεία παραγωγής anime και διανομής κινηματογραφικών ταινιών που εδρεύει στην πόλη Κογκανέι του Τόκιο (Ιαπωνία). Ιδρύθηκε στις 15 Ιουνίου του 1985 από τον σκηνοθέτη Χαγιάο Μιγιαζάκι, τον συνάδελφο και μέντορά του Ιζάο Τακαχάκα και τον πεπειραμένο παραγωγό Τοσίο Σουζούκι, μετά την επιτυχία της ταινίας "Η Ναυσικά της κοιλάδας των ανέμων" (1984) και με χρηματοδότηση από την εκδοτική εταιρεία Tokuma Shoten. Το Studio Ghibli παρήγαγε μερικές από τις πιο επιτυχημένες, τόσο εμπορικά όσο και καλλιτεχνικά, ταινίες κινουμένων σχεδίων παγκοσμίως.

Στο λογότυπο της εταιρείας απεικονίζεται ως μασκότ ο χαρακτήρας Totoro, από την ταινία "My Neighbor Totoro" (1988).
Die Zeit

H Die Zeit ("Ο Χρόνος") είναι σημαντική εβδομαδιαία εφημερίδα της Γερμανίας. Ιδρύθηκε το 1946 και έδρα της είναι το Αμβούργο.
Όξυλος

Στην ελληνική μυθολογία ο Όξυλος ήταν γιος του Αίμονα και της Γόργης, αδελφής της Δηιάνειρας. Χρονικά κατατάσσεται στον 12ο αι. π.Χ., και η βασιλεία του χρονολογείται το 1104 π.Χ..

Με τον Όξυλο συνδέεται ο μύθος της επιστροφής των απογόνων του Αιτωλού στην Ήλιδα. Ο Όξυλος σκότωσε άθελά του τον αδελφό του Θέρμιο, οπότε αναγκάσθηκε να εκπατρισθεί και να μεταβεί στην Ήλιδα, όπου παρέμεινε επί ένα έτος. Επιστρέφοντας όμως στη χώρα του, την Αιτωλία, συνάντησε στον δρόμο του τους Ηρακλείδες, οι οποίοι τον πήραν ως οδηγό για την επάνοδό τους στην Πελοπόννησο. Στη συνέχεια, ο Όξυλος κατέλαβε την Ήλιδα, όπου μετοίκησε Αιτωλούς. Διατήρησε τις τοπικές λατρείες της περιοχής, διοίκησε με σύνεση και στόλισε την πόλη με ωραία έργα. Πήρε ως σύζυγό του την Πιερία και απέκτησαν τρεις γιους, τον Αιτωλό τον νεότερο, τον Ανδραίμονα και τον Λαΐα, ο οποίος και τον διαδέχθηκε στον θρόνο της Ήλιδας.

Ο Όξυλος αναφέρεται καμιά φορά ως ιδρυτής ή επανιδρυτής των Ολυμπιακών Αγώνων.
Die Welt

Η Die Welt (Welt) ("Ο Κόσμος") είναι γερμανική καθημερινή εφημερίδα του εκδοτικού Ομίλου Springer. Ιδρύθηκε το 1946 στο Αμβούργο, σήμερα έχει έδρα το Βερολίνο. Συνεργάζεται διεθνώς στο "European Dailies Alliance (EDA)" μαζί με την Daily Telegraph, Le Figaro και Diario ABC.

Εκδίδει και μια μικρότερη έκδοση, την "Welt Kompakt".

Welt
Ζήθος

Στην ελληνική μυθολογία ο Ζήθος ήταν ο ένας από τα δίδυμα παιδιά της Αντιόπης και του Δία, που μεγάλωσαν στον Κιθαιρώνα αναθρεμμένα από κάποιο βοσκό. Ο Ζήθος βοήθησε να ανεγερθούν τα τείχη των Θηβών: Με τη μεγάλη του δύναμη μετέφερε στους ώμους του βράχους από τα γειτονικά βουνά, οι οποίοι, με τις θείες μελωδίες της λύρας του αδελφού του Αμφίονα, ανέβαιναν μόνοι τους και οικοδομούσαν τα τείχη. Ο Ζήθος υπήρξε αδίκως θύμα της οργής των θεών Απόλλωνα και Αρτέμιδος για την ανευλάβεια της συζύγου του Αμφίονα, της Νιόβης. Αναφέρεται ότι ο Ζήθος έλαβε μέρος στον Τρωικό Πόλεμο ως ένας από τους αρχηγούς των Βοιωτών.

Ζήθος ονομάζεται ο μεγαλύτερος κρατήρας πάνω στον δορυφόρο Θήβη του πλανήτη Δία, ο μόνος κρατήρας της Θήβης που έχει δικό του όνομα.
Ανταίος

Ο Ανταίος ήταν μυθικός γίγαντας, γιος του θεού Ποσειδώνα και της Γης και βασιλιάς της Λιβύης. Αποτελεί κομμάτι και της ελληνικής μυθολογίας και της βερβερικής μυθικής παράδοσης.
RTL Group

Η RTL Group S.A. είναι κορυφαία εταιρεία ψυχαγωγίας στην Ευρώπη, και ελέγχεται κατά πλειοψηφία από τον γερμανικό όμιλο Bertelsmann. Κατέχει 54 τηλεοπτικούς και 29 ραδιοφωνικούς σταθμούς σε 10 χώρες. Ο όμιλος με έδρα το Λουξεμβούργο λειτουργεί τηλεοπτικά κανάλια και ραδιοφωνικούς σταθμούς στη Γερμανία, στη Γαλλία, στο Βέλγιο, στην Ολλανδία, στο Λουξεμβούργο, στην Ισπανία, στην Ουγγαρία, στην Κροατία και στην Ασία καθώς και εταιρείες παραγωγής σε όλο τον κόσμο.

Είναι ένας από τους κορυφαίους παραγωγούς στον κόσμο τηλεοπτικού περιεχομένου, όπως τηλεπαιχνίδια και σαπουνόπερες (κυρίως μέσω της κατοχής της εταιρείας FremantleMedia με έδρα το Λονδίνο), συμπεριλαμβανομένων των The X Factor, Pop Idol, Good Times, Bad Times.
Όρος Κερκπάτρικ

Το Όρος Κερκπάτρικ (Kirkpatrick) είναι υψηλό βουνό στην Ανταρκτική, που ανήκει στην Οροσειρά της Βασίλισσας Αλεξάνδρας, της οποίας και κατέχει την υψηλότερη κορυφή, με υψόμετρο 4.528 μέτρα πάνω από την επιφάνεια της θάλασσας. Βρίσκεται κοντά (8 km δυτικά) στο Όρος Ντίκερσον και είναι γενικώς ελεύθερο από πάγους. Οι γεωγραφικές συντεταγμένες του είναι 84° 20΄ νότιο πλάτος και 166° 25΄ ανατολικό μήκος.

Το Κερκπάτρικ ανακαλύφθηκε από την Βρετανική Εξερευνητική Αποστολή Ανταρκτικής (1907-09), η οποία του έδωσε το όνομα ενός επιχειρηματία της Γλασκώβης, από τους αρχικούς οικονομικούς υποστηρικτές της αποστολής. Εναλλακτικά ονομάζεται και «Όρος Κιλπάτρικ» (Mount Kilpatrick).
Handelsblatt

Η Handelsblatt είναι καθημερινή οικονομική εφημερίδα του Ομίλου Holzbrink στη Γερμανία. Ιδρύθηκε το 1946 και έχει την έδρα της στo Ντύσσελντορφ. Συνεργάζεται με το The Wall Street Journal και έχει κυκλοφορία πάνω από 140.000 φύλλα καθημερινά και πάνω από 87.000 συνδρομητές.

Από το 2005 εκδίδει το δωρεάν Διαδικτυακό λεξικό οικονομίας "WirtschaftsWiki".
Θέρσανδρος

Στην ελληνική μυθολογία ως Θέρσανδρος (< "θέρσος" (θάρρος) + "ἀνήρ", «ο θαρραλέος άνδρας») αναφέρεται γιος του Σισύφου και της Μερόπης, πατέρας του Προίτου, του Αλιάρτου και του Κορώνου.

Κυρίως όμως με αυτό το όνομα αναφέρεται ο γιος του Πολυνείκη και της Αργείας. Ο Θέρσανδρος αυτός ήταν ένα από τα κυριότερα πρόσωπα της εκστρατείας των Επιγόνων κατά της Θήβας. Αυτός δώρισε το πέπλο της Αρμονίας στην Εριφύλη, χήρα σύζυγο του Αμφιαράου, για να πείσει τον γιο της Αλκμέωνα να συμμετάσχει στην εκστρατεία (10 χρόνια νωρίτερα την είχε δωροδοκήσει ο Πολυνείκης με το "περιδέραιο" της Αρμονίας για να πείσει τον σύζυγό της να συμμετάσχει στην εκστρατεία των «Επτά επί Θήβας»). Μετά την άλωση της Θήβας ο Θέρσανδρος πήρε την εξουσία και κάλεσε πίσω τους Θηβαίους που είχαν καταφύγει στη γύρω περιοχή. Ο Θέρσανδρος πήρε ως σύζυγό του την κόρη της Εριφύλης, τη Δημώνασσα, και μαζί απέκτησαν ένα γιο, τον Τισσαμενό.

Αργότερα, ο Θέρσανδρος έλαβε μέρος στην πρώτη εκστρατεία του Τρωικού Πολέμου, όταν τα πλοία πήγαν κατά λάθος στη Μυσία. Ο Θέρσανδρος σκοτώθηκε από τον Τήλεφο. Ο Διομήδης τον κήδευσε με τιμές. Αλλά ο Βιργίλιος υιοθετεί μία άλλη παράδοση κατά την οποία ο Θέρσανδρος πολέμησε μπροστά στα τείχη της Τροίας και ήταν ένας από αυτούς που μπήκαν μέσα στον Δούρειο Ίππο.
Βλαντ Β΄ Ντράκουλ

Ο Βλαντ Β΄ Ντράκουλ ("Vlad Dracul", πριν το 1395 - Νοέμβριος 1447) ή Βλαντ Ο Δράκος, ήταν πρίγκιπας της Βλαχίας από το 1436 έως το 1442, και πάλι από το 1443 έως το 1447. Ήταν παντρεμένος με την πριγκίπισσα Τσένια και απέκτησε τρεις γιούς, τον Μίρτσεα, τον Ράντου και τον Βλαντ.

Ήταν μέλος του πριγκιπικού οίκου των Βασάραβα (Basarab), και νόθος γιος του Μίρτσεα Β΄ (Mircea) . Το 1431 έλαβε το επώνυμο Ντράκουλ (Dracul), αφού έγινε ιππότης του τάγματος του Δράκου.

Το 1435 με την βοήθεια του Σιγισμούδου της Βάρνας, εκδίωξε από τον θρόνο της Βλαχίας τον Ντανιέστι και ανακηρύχθηκε βασιλιάς. Η Βλαχία την εποχή εκείνη ήταν φόρου υποτελής στην Οθωμανική αυτοκρατορία, πληρώνοντας 10.000 δουκάτα τον χρόνο. Το 1442 ο Ιωάννης Ουνυάδης (John Hunyadi) μάζεψε στρατό με σκοπό να εκδιώξει τους Οθωμανούς από τη Ρουμανία, ζητώντας και την βοήθεια του Βλαντ, ο οποίος όμως αρνήθηκε, αλλά δέχτηκε την πρόσκληση του Μουράτ Β΄ για ακρόαση στην Καλλίπολη. Στην Καλλίπολη ο Βλαντ πήγε με τους δυο γιούς του, Βλαντ και Ράντου, όπου εκεί σύναψε συμμαχία με τη βία, αφού αιχμαλωτίστηκε από τον Μουράτ, που κράτησε ομήρους τους δύο γιους του Βλαντ, για τη διασφάλιση της συμμαχίας. 

Εν τω μεταξύ, ο Ουνυάδης συνέχιζε την πορεία του και μετά από πρόσκαιρες νίκες νικήθηκε από τον στρατό του Μουράτ και κατέφυγε στην Βλαχία. Στη Βλαχία ο Ουνυάδης συνέλαβε και σκότωσε τον Βλαντ, καθώς και όλα τα μέλη της βασιλικής οικογένειας, τη γυναίκα του Τσένια και το γιο του Μίρτσεα. Γλίτωσαν μόνο οι δυο γιοί του, που ήταν όμηροι του σουλτάνου. Ο Βλάντ μάλιστα, έγινε επίσης βασιλιάς της Βλαχίας και εκδικήθηκε για τον θάνατο τους. Ήταν ο περιβόητος, Βλαντ Τσεπες.
Νόρμαν Μπέητς

Ο Νόρμαν Μπέητς είναι ένα φανταστικό πρόσωπο, που δημιουργήθηκε από τον συγγραφέα Ρόμπερτ Μπλοχ ως κεντρικός ήρωας στην νουβέλα του "Ψυχώ". Ο χαρακτήρας του είναι βασισμένος στον πραγματικό δολοφόνο Εντ Γκέιν. Στην ομώνυμη μεταφορά του βιβλίου στον κινηματογράφο, τον υποδύθηκε ο Άντονι Πέρκινς και αργότερα ο Βινς Βoν στο ριμέικ της ταινίας (1998).
Απόλλων 11

Η αποστολή Απόλλων 11 ("Apollo 11") ήταν η διαστημική πτήση που προσεδάφισε τους πρώτους δύο ανθρώπους στη Σελήνη. Ο αρχηγός της αποστολής Νηλ Άρμστρονγκ και ο πιλότος Έντουιν "Μπαζ" Όλντριν, αμφότεροι Αμερικανοί, προσεδάφισαν τη σεληνάκατο "Eagle" στις 20 Ιουλίου του 1969, στις 20:18 UTC. Έξι ώρες μετά την προσσελήνωση, στις 21 Ιουλίου και ώρα 02:56:15 UTC, ο Άρμστρονγκ έγινε ο πρώτος άνθρωπος που πάτησε στην επιφάνεια της Σελήνης. Ο Όλντριν τον συνόδεψε περίπου 20 λεπτά αργότερα. Πέρασαν μαζί περίπου 2 ώρες και ένα τέταρτο έξω από το διαστημικό σκάφος και συνέλεξαν 21,5 κιλά σεληνιακού υλικού για να επιστρέψουν στη Γη. Ενώ βρίσκονταν στην επιφάνεια της Σελήνης, ο Μάικλ Κόλινς οδηγούσε μόνος του το όχημα διακυβέρνησης "Columbia" σε σεληνιακή τροχιά. Ο Άρμστρονγκ και ο Όλντριν πέρασαν σχεδόν μία ημέρα στη σεληνιακή επιφάνεια προτού επανέλθουν στο "Columbia" σε σεληνιακή τροχιά.

Το Απόλλων 11 εκτοξεύτηκε με έναν πύραυλο Saturn V από το Διαστημικό Κέντρο Κένεντι στο νησί Μέριτ στη Φλόριντα, στις 16 Ιουλίου, και ήταν η πέμπτη επανδρωμένη αποστολή του προγράμματος Απόλλων της NASA. Το διαστημικό σκάφος Απόλλων είχε τρία μέρη: ένα όχημα διακυβέρνησης (CM) με καμπίνα για τους τρεις αστροναύτες, και ήταν το μόνο μέρος που επέστρεψε στη Γη, ένα υπηρεσιακό σκάφος (SM), το οποίο υποστήριζε το όχημα διακυβέρνησης με πρόωση, ηλεκτρική ενέργεια, οξυγόνο και νερό, και τη σεληνάκατο (LM) που είχε δύο επίπεδα -ένα χαμηλότερο για την προσσελήνωση και ένα πιο πάνω για να θέσει τους αστροναύτες πίσω σε σεληνιακή τροχιά. 

Αφού τέθηκαν στη σωστή κατεύθυνση προς τη Σελήνη από τον Saturn V, οι αστροναύτες αποκόλλησαν το διαστημικό σκάφος από τον πύραυλο και ταξίδεψαν για τρεις ημέρες έως ότου μπήκαν σε σεληνιακή τροχιά. Τότε ο Άρμστρονγκ και ο Όλντριν μεταφέρθηκαν στη σεληνάκατο "Eagle" και προσσεληνώθηκαν. Έμειναν συνολικά περίπου 21,5 ώρες στην επιφάνεια της Σελήνης. Οι αστροναύτες χρησιμοποίησαν το ανώτερο επίπεδο του "Eagle" για να απομακρυνθούν από την επιφάνεια της Σελήνης και να ενωθούν πάλι με τον Κόλινς στο όχημα διακυβέρνησης. Εγκατέλειψαν το "Eagle" προτού εκτελέσουν τους ελιγμούς που τους έβγαλαν από τη σεληνιακή τροχιά και τους έθεσαν σε τροχιά με προορισμό τη Γη. Επέστρεψαν με την προσγείωσή τους στον Ειρηνικό Ωκεανό στις 24 Ιουλίου.

Η προσσελήνωση μεταδόθηκε ζωντανά στην τηλεόραση παγκοσμίως. Ο Άρμστρονγκ πάτησε πάνω στην επιφάνεια της Σελήνης και περιέγραψε το γεγονός ως "ένα μικρό βήμα για τον άνθρωπο, ένα τεράστιο άλμα για την ανθρωπότητα" ("one small step for [a] man, one giant leap for mankind"). Το Απόλλων 11 τερμάτισε ουσιαστικά την κούρσα των δύο υπερδυνάμεων για την κατάκτηση του Διαστήματος και εκπλήρωσε έναν εθνικό στόχο που είχε τεθεί το 1961 από τον Αμερικανό πρόεδρο Τζον Φιτζέραλντ Κένεντι: "Πριν το τέλος της δεκαετίας, η μετάβαση ενός ανθρώπου στη Σελήνη και η ασφαλής επιστροφή του στη Γη".
Τσάρλι Πάτον

O Τσάρλι Πάτον ("Charlie Patton", 1891 - 28 Απριλίου 1934) ήταν Αμερικανός μουσικός του μπλουζ, τραγουδιστής και κιθαρίστας, κύριος εκπρόσωπος των μπλουζ του Δέλτα του Μισισιπή και κατά πολλούς ο θεμελιωτής τους.

Γεννήθηκε πιθανότατα το 1891 στην επαρχία του Χιντς, κοντά στην πόλη Έντουαρντς του Μισισιπή, ωστόσο σύντομα μετακόμισε με την πολυμελή οικογένειά του στο Δέλτα, όπου υπήρχαν μεγαλύτερες οικονομικές προοπτικές και εκεί έζησε το μεγαλύτερο μέρος της ζωής του. Το 1912, εγκαταστάθηκε στην περιοχή των φυτειών βαμβακιού ("Dockery Plantation"), κοντά στην πόλη του Ρούλβιλ, όπου ήρθε σε επαφή με τον μπλουζ μουσικό Χένρι Σλόουν και μαθήτευσε στο πλευρό του. Έδειξε από νεαρή ηλικία ενδιαφέρον στη μουσική αποκτώντας το πρώτο του όργανο κατά τη διάρκεια της εφηβείας του. Στην ηλικία των είκοσι ετών ήταν ήδη ένας από τους πιο γνωστούς μουσικούς του Δέλτα, συμμετέχοντας σε συναυλίες με τους Τόμι Γουίλσον, Γουίλι Μπράουν και άλλους επιφανείς τραγουδιστές της εποχής.

O Πάτον αναγνωρίζεται ως αρχετυπική φυσιογνωμία των μπλουζ του Μισισιπή, του οποίου η φήμη ξεπέρασε τα όρια της περιοχής. Περιγράφεται ως σπουδαίος διασκεδαστής επί σκηνής, που συνήθιζε να παίζει την κιθάρα του με ανορθόδοξους τρόπους, ορισμένους από τους οποίους υιοθέτησαν αργότερα οι Τι-Μπόουν Γουόκερ και Τζίμι Χέντριξ. Υπήρξε ο πρώτος μουσικός που ηχογράφησε στο ύφος των μπλουζ του Δέλτα, με τον δίσκο "Pony Blues" (1929), ενώ ακολούθησαν οι ηχογραφήσεις των "Down the Dirt Road" (1929) και "Moon Going Down" (1930). Τα τραγούδια του ήταν συχνά αυτοβιογραφικά, ασκώντας ενίοτε κοινωνική κριτική. Συνέθεσε επίσης μπαλάντες, όπως τα "Elder Greene Blues" και "Frankie and Albert", ράγκταϊμ ή χορευτικά τραγούδια, όπως το "A Spoonful Blues", καθώς και σπιρίτσουαλς. Άσκησε επίδραση σε αρκετούς μεταγενέστερους μουσικούς, όπως στον Χάουλιν Γουλφ ("Howlin’ Wolf"), στον Ρόμπερτ Τζόνσον και στον Μάντι Γουότερς.
Αμβρόσιος Νικολαΐδης

Ο Αμβρόσιος Νικολαΐδης ήταν Μητροπολίτης Φθιώτιδας. Γεννήθηκε το 1881 στην Προύσα της Μικράς Ασίας και καταγόταν από εύπορη οικογένεια. Μετά τις γυμνασιακές του σπουδές φοίτησε στην Ιερά Θεολογική Σχολή της Χάλκης της Κωνσταντινούπολης, από την οποία εξήλθε ως αριστούχος. Το 1904 χειροτονήθηκε διάκονος και το 1905 προήχθη σε αρχιδιάκονο του Κασσανδρίας Ιωάννου και από το 1906 μέχρι το 1911 διετέλεσε Πρωτοσύγκελος του επισκόπου Βέροιας και στη συνέχεια Σερρών, Αποστόλου. Το 1911 χειροτονήθηκε επίσκοπος Χριστουπόλεως και το 1914 εξελέγη μητροπολίτης Ναυπακτίας και Ευρυτανίας, όπου και παρέμεινε μέχρι το 1932, οπότε ανέλαβε μητροπολίτης Φθιώτιδας στη θέση του Ιωακείμ Αλεξόπουλου, ο οποίος μετετέθη στη Μητρόπολη Δημητριάδος και Αλμυρού. 

O Αμβρόσιος είχε ευρεία μόρφωση, θεολογική, κλασσική και εγκυκλοπαιδική. Μιλούσε επίσης γαλλικά, αγγλικά, τουρκικά και αραβικά. Άρχισε την εθνική του δράση στη Βέροια, όπου υπήρξς η 'ψυχή' του αντάρτικου αγώνα. Το Νεοτουρκικό κομιτάτο τον καταδίκασε σε θάνατο και όργανά του αποπειράθηκαν να τον δολοφονήσουν δύο φορές. Στην πυρπόληση των Σερρών από τους Βούλγαρους διέτρεχε τους δρόμους ανάμεσα στις φλόγες και ενθάρρυνε το ποίμνιό του. Από το 1914, ως επίσκοπος Ναυπακτίας και εν συνεχεία Φθιώτιδας, συνέχισε ακαταπόνητα τη θρησκευτική και πνευματική του δράση, ενώ ως Συνοδικός επέδειξε ιδιαίτερο ζήλο στην επιβολή του Καταστατικού Χάρτη της Εκκλησίας της Ελλάδος. Επίσης, αντιπροσώπευσε την Εκκλησία της Ελλάδος στα εκκλησιαστικά συνέδρια της Λωζάνης, το 1927, του Παρισίου, το 1928, και του Άμστερνταμ, το 1948.

Το 1938 στην εκλογή Αρχιεπισκόπου Αθηνών, υποστηρίζοντας τον τέως μητροπολίτη Τραπεζούντας Χρύσανθο, δημιούργησε μεγάλο εκκλησιαστικό πρόβλημα ακύρωσης εκλογής του οριακά εκλεγμένου μητροπολίτη Κορινθίας Δαμασκηνού, ο οποίος είχε λάβει μία επιπλέον ψήφο από τον «υπό καθαίρεση» επίσκοπο Δρυϊνουπόλεως. Την ενέργειά του ακολούθησαν και άλλοι μητροπολίτες, με συνέπεια να αλλάξει ο νόμος της εκλογής μητροπολιτών, ορίζοντας μία μικρότερη επιτροπή η οποία ονομάστηκε «αριστίδην σύνοδος». Η διαδικασία εκλογής επανελήφθη, με αποτέλεσμα την τελική ανάδειξη του Χρύσανθου.

Στις 10 Ιουνίου του 1951, με τη συμπλήρωση 40 ετών αρχιερατείας, έγινε στη Λαμία μεγάλος εορτασμός, ο οποίος έδωσε την ευκαιρία σε υπέρ αυτού θερμές και ειλικρινείς εκδηλώσεις σεβασμού και εκτίμησης από μέρους του κλήρου και του λαού. Ο Αμβρόσιος έλαβε πολλά ανώτατα παράσημα, ελληνικά και ξένα, (είχε παρασημοφορηθεί από τρεις βασιλείς), καθώς και πολλές διακρίσεις. Πέθανε το 1960 και στον μητροπολιτικό θρόνο τον διαδέχθηκε ο Δαμασκηνός Παπαχρήστου (κατά κόσμο Νικόλαος Παπαχρήστου), ανηψιός του Αρχιεπισκόπου Δαμασκηνού.

Κατηγορία:Έλληνες ιεράρχες
Κατηγορία:Μητροπολίτες Φθιώτιδας
Κατηγορία:Μητροπολίτες Ναυπάκτου
Γκρέτσεν Μολ

Η Γκρέτσεν Μολ ("Gretchen Mol", 8 Νοεμβρίου 1972) είναι Αμερικανίδα ηθοποιός.
Βασάραβα Α΄

Ο Βασάραβα Α΄ ("Basarab I"), επίσης γνωστός ως Βασάραβα ο Ιδρυτής ήταν "βοεβόδας" και στη συνέχεια ο πρώτος ανεξάρτητος ηγεμόνας της Βλαχίας και έζησε το πρώτο μισό του 14ου αιώνα. Πολλές λεπτομέρειες της ζωής του είναι αβέβαιες. Αν και το όνομά του είναι Τουρκογενούς προέλευσης, πηγές του 14ου αιώνα ομοφώνως δηλώνουν ότι ήταν Βλάχος. Ο Βασαράβα ανέλαβε την εξουσία πριν από το 1324, αλλά οι συνθήκες της ανάληψης αυτής είναι άγνωστες. Σύμφωνα με δύο δημοφιλείς θεωρίες διαδέχθηκε είτε τον πατέρα του Θοκομέριο είτε το μυθικό ιδρυτή της Βλαχίας Ράντου Νεγκρού.

Ένα βασιλικό διάταγμα που εκδόθηκε στις 26 Ιουλίου 1324 είναι το πρώτο έγγραφο που αναφέρει το Βασαράβα. Σύμφωνα με αυτό υπαγόταν στον Κάρολο Α΄ της Ουγγαρίας ως βοεβόδας της Βλαχίας. Ο Βασαράβα "παρέβη τον όρκο του προς το Άγιο Στέμμα της Ουγγαρίας" το 1325. Κατέλαβε το Βανάτο του Σεβέριν και εισέβαλε στις νότιες περιοχές του Βασιλείου της Ουγγαρίας. Υποστήριξε την επίθεση του Μιχαήλ Ασέν Γ΄ της Βουλγαρίας κατά του Βασιλείου της Σερβίας, αλλά οι ενωμένοι στρατοί τους ηττήθηκαν στη Μάχη του Βέλμπαζντ στις 28 Ιουλίου 1330. Αμέσως μετά ο Κάρολος Α΄ της Ουγγαρίας εισέβαλε στη Βλαχία, αλλά οι Βλάχοι έστησαν ενέδρα και σχεδόν εκμηδένισαν τα βασιλικά στρατεύματα στη Μάχη της Ποσάδα,μεταξύ 9 και 12 Νοεμβρίου 1330.

Η Μάχη της Ποσάδα τερμάτισε την ουγγρική κυριαρχία στη Βλαχία και έτσι ιδρύθηκε το πρώτο ανεξάρτητο ρουμανικό πριγκηπάτο. Οι απόγονοι του Βασαράβα κυβέρνησαν τη Βλαχία για τουλάχιστον δύο αιώνες. Η περιοχή της Βεσσαραβίας, που βρίσκεται ανάμεσα στα ποτάμια Δνείστερο και Προύθο, πήρε το όμομά της από τη δυναστεία του Βασαράβα .
Ερνστ Γκραίφενμπεργκ

Ο Ερνστ Γκραίφενμπεργκ (γερμανικά Ernst Gräfenberg, 26 Σεπτεμβρίου 1881 - 28 Οκτωβρίου 1957) ήταν Γερμανός κλινικός γιατρός και επιστήμονας.

Ο Γκραίφενμπεργκ σπούδασε ιατρική στο Γκέτιγκεν και στο Μόναχο και πήρε το διδακτορικό του στις 10 Μαρτίου του 1905. Ξεκίνησε να εργάζεται ως οφθαλμίατρος στο Πανεπιστήμιο του Βύρτσμπουργκ αλλά σύντομα μετακινήθηκε στο τμήμα μαιευτικής και γυναικολογίας του Πανεπιστημίου του Κίελου, όπου και πρωτοδημοσίευσε τις εργασίες του για τη μετάσταση του καρκίνου ("Gräfenberg theory") και την φυσιολογία της εμφύτευσης ωαρίων.

Το 1910 άρχισε να εργάζεται ως γυναικολόγος στο Βερολίνο και παράλληλα ξεκινάει σπουδές στο Πανεπιστήμιο του Βερολίνου με αντικείμενο τη φυσιολογία της ανθρώπινης αναπαραγωγής. Κατά τη διάρκεια του Α΄ Παγκοσμίου Πολέμου υπηρετεί ως στρατιωτικός ιατρός και συνεχίζει τις δημοσιεύσεις των εργασιών του με θέμα κυρίως τη γυναικεία ανατομία. Το 1929 δημοσιεύει την μελέτη του για τον επονομαζόμενο "δακτύλιο του Γκράφενμπεργκ" ("Gräfenberg ring") την πρώτη ενδομήτρια συσκευή με καταγεγραμμένο ιστορικό χρήσης. 

Με την άνοδο του Ναζισμού στη Γερμανία και όντας Εβραϊκής καταγωγής, το 1933 αναγκάζεται να εγκαταλείψει τη διευθυντική θέση που κατείχε στο γυναικολογικό και μαιευτικό τμήμα της περιφέρειας του Μπριτς. Πεπεισμένος ότι δεν διατρέχει κάποιον επιπλέον κίνδυνο παρέμεινε στην Γερμανία, όπου και συνελήφθη τελικά το 1937 με την κατηγορία της υποτιθέμενης λαθρεμπορίας ενός σπάνιου γραμματοσήμου. Μετά από παρέμβαση φίλων του από τη "Διεθνή Εταιρεία Σεξολογίας" αφήνεται ελεύθερος και διαφεύγει στην Καλιφόρνια των Η.Π.Α το 1940. Πέθανε στις 28 Οκτωβρίου του 1957 στη Νέα Υόρκη.

Έγινε διάσημος για τις έρευνες του πάνω στα γυναικεία αναπαραγωγικά όργανα και στη φυσιολογία της γυναικείας σεξουαλικότητας γενικά. Ανάμεσα στις δημοσιεύσεις του περιλαμβάνεται η πρωτοποριακή μελέτη "Ο Ρόλος της Ουρήθρας στο Γυναικείο Οργασμό" ("The Role of Urethra in Female Orgasm" - 1950), στην οποία περιγράφει τη γυναικεία εκσπερμάτιση (ο όρος δεν είναι ίσως δόκιμος μιας που προφανώς δεν πρόκειται για σπέρμα, αλλά για ένα μείγμα γλυκόζης, φρουκτόζης, αντιγόνων και ουρίας) και αναφέρει την ύπαρξη μιας ερωτογενούς ζώνης στο σημείο που η ουρήθρα προσεγγίζει τα τοιχώματα του κόλπου. Το 1981 οι σεξολόγοι Τζον Ντ. Πέρι και Μπέβερλι Γουίπλ ονόμασαν την περιοχή αυτή "Gräfenberg spot" ή "G-spot" προς τιμήν του Γερμανού επιστήμονα.
Ζακ Πολ Μιν

Ο αββάς Ζακ Πολ Μιν ("Jacques-Paul Migne", 25 Οκτωβρίου 1800 - 25 Οκτωβρίου 1875) ήταν Γάλλος καθολικός ιερέας, ευρέως γνωστός ως εκδότης θεολογικών, εκκλησιαστικών και πατερικών κειμένων.
Γιώργος Λαζάνης

Ο Γιώργος Λαζάνης του Όθωνα (Αθήνα Δεκέμβριος 1928-5 Δεκεμβρίου 2006) ήταν σπουδαίος Έλληνας ηθοποιός και σκηνοθέτης.
Χέντι Λαμάρ

Η Χέντι Λαμάρ ("Hedy Lamarr", πραγματικό όνομα: "Hedwig Eva Maria Kiesler", 9 Νοεμβρίου 1914 – 19 Ιανουαρίου 2000) ήταν Αυστρο-Εβραία, μετέπειτα πολιτογραφημένη Αμερικανίδα, ηθοποιός και επιστήμονας της τεχνολογίας επικοινωνιών. Αν και έγινε διάσημη για την ομορφιά της και την κινηματογραφική της καριέρα, υπήρξε μία από τους εφευρέτες της πρώτης μορφής των μεθόδων διασποράς φάσματος, βασικής τεχνολογίας για τις ασύρματες τηλεπικοινωνίες σήμερα.